**Bilag til punkt 8 indkomne forslag**

*Pkt. 8.a. Forslag til antal af valgte faglige sekretærer*

I henhold til FOA Horsens’ love, er det generalforsamlingen der fastlægger, efter indstilling fra bestyrelsen, hvor mange lønnede valgte faglige sekretærer der skal vælges.

Bestyrelsen indstiller at der vælges 2 lønnede faglige sekretærer udover formanden.

Det er vurderingen, at sagsmængden i fagforeningen har et omfang, som gør det nødvendigt at foretage en ansættelse af en medarbejder. Desværre rummer fagforeningens økonomi ikke mulighed for at ansætte en medarbejder samtidig med vi fortsat kan være i alt 4 valgte lønnede. Muligheden for ansættelse er kommet på en trist baggrund, idet én af de faglige sekretærer, Janet Glyngfeldt, har valgt at trække sig.

*Pkt. 8.c Forslag til fastsættelse af pension til valgte i FOA Horsens*

Generalforsamlingen fastlægger ligeledes lønforhold for de valgte lønnede.

Fagforeningsbestyrelsen foreslår at de valgte lønnede modtager pension på xx procent. Det er bestyrelsen anbefaling, da pensionsprocenten således følger en gennemsnitlig udvikling.

Ydermere forpligter bestyrelsen sig til mindst en gang i kongresperioden, at lægge forslag op om de valgtes løn- og pensionsforhold. Dette er ikke tidligere sket i tilstrækkeligt omfang.